《晚眺》
明代·侯方域

晚眺郊原接鼓鼙，春风春草暮萋萋。新田落照牛羊见，冥火穿林燕雀低。

拾翠归人无意绪，吹箫客子怨羁栖。数逢耆老淹留问，指点当年说大堤。

作者简介：（1618—1654）明末清初河南商丘人，字朝宗，号雪苑、杂庸子。侯恂子。少时为复社、几社诸名士所推重，与方以智、冒襄、陈贞慧号四公子。南明弘光时，以不受阮大铖笼络，险遭迫害，夜走依总兵官高杰，又曾入史可法幕。入清，应顺治八年乡试，中副榜。文章富才气，与魏禧、汪琬号清初三大家。有《壮悔堂文集》、《四忆堂诗集》。